**Manuál – Kreditný systém SLK**

**(príručka pre lekárov)**

Obsah manuálu

[Úvodná obrazovka – prihlásenie do systému 2](#_Toc374088771)

[Základná navigácia 2](#_Toc374088772)

[Sekcia „Profil“ 2](#_Toc374088773)

[Sekcia „Vzdelávanie“ 3](#_Toc374088774)

[Prehľad vzdelávacích cyklov 3](#_Toc374088775)


[Prehľad získaných a doplnenie chýbajúcich kreditov 3](#_Toc374088776)

[Kontroly 4](#_Toc374088777)

# Úvodná obrazovka – prihlásenie do systému


Prihlásenie do systému je možné na úvodnej obrazovke. Po kliknutí na „Zóna pre lekára“ sa zobrazí prihlasovací formulár s inštrukciami pre lekárov.

Na úvodnej obrazovke je tiež možné pozrieť si verejný zoznam zaregistrovaných vzdelávacích aktivít a aktuálne dokumenty na stiahnutie.



# Základná navigácia

1. Profil – základné údaje o prihlásenom lekárovi s možnosťou nahlásiť zmeny pre register SLK
2. Vzdelávanie – obsahuje prehľad o vzdelávacích cykloch s podrobnou informáciou o získaných kreditoch; informácie o vykonaných kontrolách...
3. Dokumenty – prehľad dokumentov na stiahnutie súvisiacich s kontinuálnym vzdelávaním
4. Kontakty – zoznam základných kontaktov na orgány SLK



# Sekcia „Profil“

Obsahuje tri časti:

* **Profil**

Základný prehľad informácií evidovaných o lekárovi v kreditnom systéme a registri SLK. Ak niektorý z údajov nie je aktuálny, lekár môže požiadať o jeho zmenu v časti „Hlásenie zmeny údajov“

* ***Hlásenie zmeny údajov***

O každom lekárovi sú v evidencii uvedené nasledovné záznamy:

* + Profil – meno, priezvisko, tituly
  + Kontakt – emailové adresy, telefonické kontakty
  + Bydlisko – trvalý pobyt, korešpondenčná adresa
  + Pracovisko– prehľad súčasných aj historických pracovísk
  + Atestácie – prehľad získaných atestácií
  + Nevykonávanie lekárskeho povolania – prehľad dôvodov a období, keď lekár nevykonával povolanie (o tieto časové úseky sa potom skracuje vzdelávacie obdobie, resp. sa zníži cieľový počet požadovaných kreditov v danom cykle)

V prípade, že niektorý z údajov nie je aktuálny, je možné požiadať o jeho zmenu. Stačí pridať alebo upraviť daný záznam a odoslať formulár tlačidlom **„Odoslať na schválenie do registra SLK“**. Následne budú údaje odoslané na posúdenie registrátorom v SLK.

Mimoriadne dôležité je skontrolovať a podľa potreby upraviť **kontaktné údaje**.

* ***Zmena hesla***

Z bezpečnostných dôvodov je dobré zvážiť zmenu pôvodného hesla na nové.

# Sekcia „Vzdelávanie“

## Prehľad vzdelávacích cyklov

Obrazovka vzdelávania poskytuje sumárny prehľad o histórii aj súčasnom stave vzdelávania konkrétneho lekára:



Lekár má v prvom rade prehľad o jeho vzdelávacích cykloch aj s podrobnou infomáciou o počte získaných kreditov v danom cykle, resp. s odkazom na vykonanú alebo aktuálnu kontrolu. Označením príslušného cyklu v hornej časti obrazovky sa nižšie načítajú údaje práve za daný cyklus.


## Prehľad získaných a doplnenie chýbajúcich kreditov

Pod prehľadom cyklov sa nachádzajú dve tabuľky. Prvá z nich, „Vzdelávanie“, ponúka prehľad kreditov získaných zo vzdelávacích aktivít, autodidaktických testov, e-learningu a pod. Sú to kredity, ktoré sú automaticky schválené systémom. Na tomto mieste si môže lekár skontrolovať, či tam má zapísané kredity z aktivít, na ktorých sa zúčastnil.

Druhá tabuľka, „Kredity lekárov z iných aktivít“, slúži na priebežné pridávanie kreditov za aktivity, ktoré nie sú evidované v Kreditnom systéme. Stlačením tlačidla „Pridať nový záznam o kreditovanej činnosti“ si môže lekár doplniť kredity napr. za špecializačné štúdium, certifikačnú prípravu a pod. Zoznam týchto činností nájde priamo vo formulári pridávania kreditov. Tieto kredity **podliehajú schváleniu** čiže po pridaní budú mať stav „Čakajúce“. Pri pridávaní týchto záznamov je potrebné správne vyplniť najmä **dátum a špecializácie,** aby sa kredity následne správne započítali do cyklu resp. k danej špecializácii.

## Kontroly

V závere kalendárneho roku, v ktorom končí lekárovi aktuálny vzdelávací cyklus, sa na obrazovke vzdelávania lekára zobrazí aj formulár pre vyplnenie a odoslanie žiadosti o kontrolu.



V tomto formulári je potrebné doplniť najmä špecializácie, o ktorých kontrolu chce lekár požiadať. Do časti „Prax a nevykonávanie praxe“ sa načítajú automaticky údaje z profilu lekára z časti „Nevykonávanie lekárskeho povolania“. Ak teda lekár v istom období počas vzdelávacieho cyklu nevykonával lekárske povolanie (napr. dlhodobá PN a pod), mal by túto informáciu doplniť v jeho profile a odoslať na register SLK (popísané vyššie v časti „Hlásenie zmeny údajov“). Po schválení mu bude následne o príslušné obdobie skrátená povinnosť zbierať kredity (napr. ak bol 1 rok z celkových 5 rokov cyklu na PN, je povinný nazbierať iba približne 200 a nie plných 250 kreditov).

Pod formulárom kontroly sú tlačidlá na jeho spracovanie. Kontrolu je možné priebežne uložiť, avšak na posúdenie kontrolórom sa odošle až po stlačení tlačidla **„Odoslať“**.

Ak lekárovi chýbajú kredity, môže si skontrolovať, či má zapísané všetky kredity zo vzdelávacích aktivít, na ktorých sa zúčastnil, resp. si doplniť kredity v tabuľke „Kredity lekárov z iných aktivít“, ako je to popísané vyššie.

Lekár môže získať kredity štúdiom a vyplnením AD testov aj na vzdelávacom portáli [www.i-med.sk](http://www.i-med.sk).